கேள்வி: மித்ரா குரியன் - பிற படைப்புகள் பற்றி நீங்கள் என்ன அறிந்துள்ளீர்கள்?
பதில்: கைரளி தொலைக்காட்சியில் பிரபலமான உண்மைநிலை நிகழ்ச்சியான ''டான்ஸ் பார்ட்டி'' மற்றும் ''மம்மி அண்ட் மீ'' இரண்டிலும் இவர் நடுவராக இருந்தார். திருமணத்திற்குப் பிறகு இவர் பிரியசகி (தொலைக்காட்சித் நாடகத் தொடர்) மூலம் தமிழ் தொலைக்காட்சி தொடரில் அறிமுகமானார்.
கேள்வி: மித்ரா குரியன் - தனிப்பட்ட வாழ்க்கை குறித்து விரிவாக சொல்லுங்கள்.
பதில்: மலையாளிகள் சிரிய கிறிஸ்தவ பெற்றோர்களான குரியன், பேபி இணையருக்கு 15, மே, 1989 அன்று கேரளம் பெரும்பாவூர் பிறந்தார். இவரது இயற்பெயர் டால்மா ஆகும். இவருக்கு டானி குரியன் என்ற தம்பி உள்ளார். இவர் வணிக நிர்வாகத்தில் (பிபிஏ) இளங்கலை முடித்துள்ளார். மேலும் இவர் நயன்தாராவின் தூரத்து உறவினராவார். 2015 சனவரியில் கொச்சியில் நடந்த ஒரு விழாவில் வில்லியம் பிரான்சிஸை மணந்தார். மித்ரா தனது ஊழியர்களில் ஒருவரை தாக்கியதாகவும், தகாத வார்த்தைகளில் திட்டியதாகவும் கேரள மாநிலச் சாலைப் போக்குவரத்துக் கழகம் (கே.எஸ்.ஆர்.டி.சி) அதிகாரிகள் புகார் அளித்தனர். மித்ராவும் அவரது நண்பர்களும் கே.எஸ்.ஆர்.டி.சி பேருந்து நிலைய வளாகத்திற்குள் நுழைந்தனர். அங்கு கே.எஸ்.ஆர்.டி.சி பேருந்து அல்லாத பிற வாகனங்கள் நுழைவதற்கு தடை விதிக்கப்பட்டுள்ளது குறிப்பிடத்தக்கது. தனது மகிழுந்தை உரசியதற்காக ஓட்டுநர் இராமதாசை தாக்கியதாக புகார் கூறுகிறது.